《甲申过北山高祖大夫坟庵见盆芝》
宋代·卫宗武

我祖藏北山，昔尝产紫芝。
庵以此得名，且将二百期。
耳闻非目接，至老心犹疑。
一朝地阐灵，枯槁生神奇。
晔晔根干间，挺秀分三枝。
采者不善护，犹惜其一遗。
移置盆盎中，赪黄互相辉。
岂殊子间韶，不图乐至斯。
第嗟鲁获麟，所出非其时。
吾年已如此，斯祥将奚为。
独思避世士，商岭其在兹。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。